Gerîlayanê HPG û YJA Starî Herêmanê Pawitişî yê Medyade  Newroza ke vera zulmî sey roja xoverdayîşî yena zanayene bi coşêkê pîlî  pîroz kerd.
Newroze bi têkoşîn û keda Rayberê Şarê Kurdî Abdullah Ocalanî yê 50 serran emser resaye tîtikî. Gerîlayê azadîye yê Kurdîstanî ke Newroze bi nê rûhê serkewtişî pîroz kenê wayîrê kulturê xo yê qedîmî vejîyenê û na roje bi fedaîtîya xo dahîna manadar kenê.
Gerîlayan şayîye de her lehçeya kurdkî ra deyîrî vatî û Rayberê Şarê Kurdî Abdullah Ocalanî rê heskerdişê xo ard ziwan. Gerîlayan adirê Newroze ke Kawayê Asinkarî ra dewr girewto vist ta û dormeyê ci de govende girewte. Şayîya bi coşî de sloganê sey ''Bê Serek cuye nêbena'' bîyî berz.
